《和郡守彭吏部按视湖亭凡二首》
宋代·周锷

使群风味压荆州，每为吾民乐更忧。
锦里篇章推唱首，浣溪光更促遨头。
行春预约花欹帽，把酒方欣雪点裘。
岳史年来惭吏隐，扳舆时得从公游。

作者简介：明州鄞县人，字廉彦。周师厚子。神宗元丰二年进士。调桐城县尉，辞不赴，益究治六经诸子百家之说，悉著论其本旨。游颍昌府，访其舅范纯仁，过洛，见文彦博、司马光，皆见器重。后知南雄州，以言边事忤时相，入党籍，退休于家，学者称为鄞江先生。有文集。